Robbie Lawler

Robert Glenn Lawler (s. 20. maaliskuuta 1982 San Diego, Kalifornia) on yhdysvaltalainen välisarjan vapaaottelija. Hän oli UFC:n välisarjan mestari 2014–2016 välisenä aikana. Lawler on kilpaillut aikaisemmin Strikeforcessa ja on entinen EliteXC:n keskisarjan mestari.

Vapaaottelu
Lawler aloitti vapaaottelun 2001 kohdattuaan John Reedin 7. huhtikuuta. Hän voitti kamppailun teknisellä tyrmäyksellä ensimmäisessä erässä. Sittemmin Lawler otteli vaihtelevasti eri organisaatioissa voittaen kaikki ottelunsa ensimmäisen erän tyrmäyksellä. Nopein tyrmäys tuli uransa toisessa kamppailussa Landon Showalteria vastaan, joka päättyi 14 sekunnissa.

UFC (2002–2004)
Lawler siirtyi UFC:hen 2002 ja voitti ensimmäisen ottelunsa 10. toukokuuta Aaron Rileyta vastaan tuomariäänin UFC 37 -tapahtumassa.UFC 37 - High Impact sherdog.com Viitattu 21.4.2021  Toisen kamppailunsa Lawler kävi UFC 37.5 -tapahtumassa kesäkuussa Steve Bergeriä vastaan. Hän voitti kamppailun teknisellä tyrmäyksellä toisen erän alussa.UFC 37.5 - As Real As It Gets sherdog.com Viitattu 21.4.2021  Lawler otteli vielä kolmannen kerran marraskuussa Tiki Ghosnia vastaan, jonka hän voitti teknisellä tyrmäyksellä ensimmäisen erän alussa.UFC 40 - Vendetta sherdog.com Viitattu 21.4.2021 

Lawler otteli vuonna 2003 kahdesti, joista Pete Sprattia vastaan hän hävisi huhtikuussa käydyssä ottelussa luovutuksella loukatessaan lonkkansa.UFC 42 - Sudden Impact sherdog.com Viitattu 21.4.2021  Samalla päättyi Lawlerin seitsemän ottelun voittoputki. Marraskuussa hän voitti tuomariäänin  (29–28, 29–28, 29–28) Chris Lytlen.UFC 45 - Revolution sherdog.com Viitattu 21.4.2021 

Vuosi 2004 ei mennyt Lawlerin kannalta hyvin hävittyään ensin huhtikuussa Nick Diazille tyrmäyksellä toisen erän alussa ja myöhemmin lokakuussa keskisarjan ottelussa Evan Tannerille triangelikuristuksella ensimmäisen erän alussa.UFC 47 - It's On sherdog.com Viitattu 21.4.2021 UFC 50 - The War of '04 sherdog.com Viitattu 21.4.2021 

ICON Sport ja kaksi mestaruutta (2005–2007)
Kahden peräkkäisen tappion jälkeen Lawler sai lähteä UFC:stä ja hän päätyi ottelemaan SuperBrawl: Icon -tapahtumassa SuperBrawl keskisarjan mestaruudesta Falaniko Vitalea vastaan. Lawler voitti mestaruuden toisen erän lopussa teknisellä tyrmäyksellä.

Mestaruuden jälkeen Lawler otteli yhden voitokkaan ottelun King of the Cagessa syyskuussa 2005. Hän voitti Jeremy Brownin käsilukolla ensimmäisessä erässä.

Lawler siirtyi ottelemaan ICON Sport -organisaatioon 2006, jossa hän otteli heti ensimmäisessä ottelussaan keskisarjan mestaruudesta Falaniko Vitalea vastaan. Kaksikko oli kohdannut toisensa kerran aikaisemmin heinäkuussa 2005, jolloin Lawler oli parempi. Myös tällä kertaa Lawler oli parempi voitettuaan mestaruuden ensimmäisen erän tyrmäyksellä.

Lawler puolusti mestaruuttaan ensimmäisen kerran syyskuussa 2006 Jason Milleria vastaan. Hän menetti mestaruuden käsitriangelikuristuksella kolmannessa erässä.

Tappion jälkeen Lawler otteli kaksi ottelua muissa organisaatioissa. Lokakuussa 2006 vain kuukausi edellisestä ottelusta hän kohtasi Pridessa King of the Cagen hallitsevan keskisarjan mestarin Joey Villaseñorin. Lawler voitti kamppailun tyrmäyksellä hyppypolvipotkulla 22 sekunnissa. Helmikuussa 2007 hän voitti Eduardo Pamplonan IFL:ssä teknisellä tyrmäyksellä kolmannessa erässä.

Maaliskuussa 2007 Lawler palasi takaisin ICON Sportiin ja otteli uudelleen keskisarjan mestaruudesta nyt Frank Triggia vastaan. Hän onnistui voittamaan toisen kerran mestaruuden tyrmättyään Triggin neljännen erän alussa.

EliteXC ja keskisarjan mestaruus (2007–2008)
Lawler siirtyi seuraavaksi EliteXC:hen, jossa hän otteli 15. syyskuuta 2007 heti ensimmäisessä ottelussaan keskisarjan mestaruudesta Murilo Ruaa vastaan. Lawler voitti mestaruuden tyrmäyksellä kolmannessa erässä.

Hän puolusti mestaruuttaan ensimmäisen kerran 31. toukokuuta 2008 Scott Smithia vastaan. Ottelun tulos mitätöitiin kolmannessa erässä, kun Lawler osui vahingossa sormilla Smithin silmään. Kaksikko otteli uudelleen 26. heinäkuuta, jolloin Lawler voitti kamppailun teknisellä tyrmäyksellä toisessa erässä.

Strikeforce (2009–2012)
EliteXC:n lakkautettua toimintansa Lawler siirtyi Strikeforceen, jossa hän kohtasi kesäkuussa 2009 myös entisen EliteXC:n mestarin Jake Shieldsin. Lawler hävisi kamppailun giljotiinikuristuksella ensimmäisessä erässä.Robbie Lawler vs. Jake Shields: Strikeforce Aftermath and Analysis bleacherreport.com 7.6.2009 Viitattu 21.4.2021 

Lawler otteli vuonna 2010 kolmesti, ensimmäisen kerran tammikuussa. Hän kohtasi potkunyrkkeilijänä tunnetun Melvin Manhoefin, joka onnistui ottelun aikana antamaan tehokkaita alapotkuja, mutta Lawler lopulta voitti ottelun tyrmäyksellä ensimmäisessä erässä.MMA Knockout of the Day: Robbie Lawler Stops His Own Beating with KO Victory 25.5.2011 Viitattu 21.4.2021  Kesäkuussa hän kohtasi Strikeforcen entisen alemman raskaansarjan mestarin Renato Sobralin, joka painoi punnituksessa sallitun painorajan yli. Ottelu käytiin epävirallisessa painoluokassa, jonka Lawler hävisi tuomariäänin (28–29, 28–29, 28–29).Lawler vs Sobral Weigh-Ins: Fighters hit the scale in Los Angeles lowkickmma.com 16.6.2010 Viitattu 21.4.2021  Joulukuussa hän otteli Matt Lindlandia vastaan, joka oli urallaan otellut kerran UFC:n keskisarjan mestaruudesta. Lawler voitti ottelun tyrmäyksellä 50 sekunnissa.Henderson stops Sobral in one round espn.com 4.12.2010 Viitattu 21.4.2021 

Haastaminen keskisarjan mestaruudesta (2011)
Nopean Lindland voiton jälkeen Lawler sai tilaisuuden otella Strikeforcen keskisarjan mestaruudesta Ronaldo Souzaa vastaan, joka puolusti mestaruuttaan ensimmäisen kerran. Ottelu käytiin 29. tammikuuta 2011 Strikeforce: Diaz vs. Cyborg -tapahtumassa, jossa hän hävisi mestaruuden takakuristuksella.Diaz vs Cyborg Results: Jacare Souza Finishes Robbie Lawler  30.1.2011 Viitattu 21.4.2021 

Mestaruusottelun jälkeen Lawler otteli seuraavaksi heinäkuussa 2011 Tim Kennedya vastaan. Hän hävisi kamppailun tuomariäänin (27–30, 27–30, 27–30), Kennedyn hallitessa ottelua suurimman osan ajasta mattopainissa.Strikeforce's Tim Kennedy takes Robbie Lawler to task after decision win mmajunkie.usatoday.com 1.8.2011 Viitattu 21.4.2021 

Tammikuussa 2012 Lawler kohtasi Adlan Amagovin, jonka hän voitti tekniseen tyrmäykseen johtaneella hyppypolvipotkulla ensimmäisen erän alussa. Heinäkuussa Lawler kohtasi Lorenz Larkinin, joka ei ollut hävinnyt 13 otteluun. Hän hävisi Larkinille tuomariäänin (27–30, 27–30, 27–30).

Paluu UFC:hen (2013–)
UFC:n ostettua Strikeforcen useat ottelijat mukaan lukien Lawler siirtyivät uuteen organisaatioon. Hän siirtyi painoluokkaa alemmaksi ja kohtasi ensimmäisessä ottelussaan entisen välisarjan mestaruuden haastajan Josh Koscheckin helmikuussa 2003. Ottelu käytiin UFC 157 -tapahtumassa, jossa Lawler voitti kamppailun teknisellä tyrmäyksellä ensimmäisen erän lopussa. Hänet palkittiin voitosta illan tyrmäys bonuksella.UFC 157: What We Learned from Josh Koscheck vs. Robbie Lawler bleacherreport.com 24.2.2013 Viitattu 21.4.2021  Heinäkuussa Lawlerin oli tarkoitus otella ensin Tarec Saffiedinea vastaan, joka joutui jättämään ottelun väliin loukkaantumisen vuoksi. Hänet korvattiin Siyar Bahadurzadalla, joka joutui myös jättämään ottelun väliin.Bahadurzada replaces injured Saffiedine, meets Lawler at UFC on FOX 8 mmajunkie.usatoday.com 4.6.2013 Viitattu 21.4.2021  Lawler lopulta kohtasi entisen Strikeforceottelijan Bobby Voelkerin. Hän voitti ottelun päähän kohdistuneella potkulla, joka johti tyrmäykseen toisen erän alussa. Marraskuussa hän kohtasi Rory MacDonaldin, joka oli voittanut viisi ottelua peräkkäin UFC:ssä. Lawler voitti UFC 167 -tapahtumassa käydyn kamppailun hajaäänin (29–28, 28–29, 29–28).UFC 167 results: Robbie Lawler stuns Rory MacDonald in split decision mmafighting.com 16.11.2013 Viitattu 21.4.2021 

Haastaminen välisarjan mestaruudesta (2014)
Lawler sai tilaisuuden otella välisarjan mestaruudesta 15. maaliskuuta 2014, kun pitkään mestarina ollut Georges St-Pierre lopetti uransa. Hän sai vastaansa Johny Hendricksin, joka hävisi edellisen mestaruusottelun St-Pierrelle. Lawler kohtasi Hendricksin UFC 171 -tapahtumassa, jossa hän hävisi mestaruuden tuomariäänin (48–47, 48–47, 48–47). Kaksikon välinen ottelu palkittiin illan kamppailu bonuksella.

Lawler otteli mestaruusottelun jälkeen toukokuussa Jake Ellenbergeria vastaan UFC 173 -tapahtumassa. Hän voitti kamppailun teknisellä tyrmäyksellä polvipotkuin ja lyönnein. Heinäkuussa Lawler sai tilaisuuden otella seuraavasta mestaruusottelun haastajan paikasta Matt Brownia vastaan, joka oli voittanut seitsemän ottelua peräkkäin. Ottelu käytiin UFC on Fox: Lawler vs. Brown -tapahtumassa, joka käytiin epävirallisessa painoluokassa Brownin oltua punnituksissa yli sallitun painorajan. Lawler voitti kamppailun tuomariäänin (49–46, 49–46, 48–47), joka palkittiin myös illan kamppailu bonuksella.

Välisarjan mestaruus (2014–2016)
Lawler otteli toistamiseen välisarjan mestaruudesta Johny Hendricksiä vastaan, kun kaksikko kohtasi toisensa 6. joulukuuta 2014. Ottelu käytiin UFC 181 -tapahtumassa, jossa Lawler voitti mestaruuden hajaäänin (48–47, 47–48, 49–46).UFC 181 Live Results, Play-by-Play and Fight Card Highlights bleacherreport.com 6.12.2014 Viitattu 22.4.2021 

Hän puolusti ensimmäisen kerran mestaruuttaan Rory MacDonaldia vastaan heinäkuussa 2015. Lawler oli aiemmin voittanut kaksikon välisen ottelun hajaäänin. Lawler voitti kamppailun teknisellä tyrmäyksellä viidennessä erässä ja kamppailu palkittiin Illan kamppailu bonuksella. Dana White ja media kannattajien ohella piti kaksikon välistä kamppailua erinomaisena ja yhtenä UFC:n välisarjan historian parhaimpana otteluna. Sherdog ja muut mediasivustot palkitsivat ottelun vuoden 2015 parhaana kamppailuna. Se palkittiin myös 2017 ESPN äänestyksessä vapaaotteluhistorian mahtavimpana otteluna ja UFC historian parhaimpana otteluna.Lawler-MacDonald II voted best fight in UFC history espn.com 10.4.2017 Viitattu 22.4.2021 

Tammikuussa 2016 Lawler puolusti toisen kerran mestaruuttaan Carlos Conditia vastaan UFC 195 -tapahtumassa. Ottelun oli tarkoitus käydä aluksi marraskuussa 2015, mutta Lawler kärsi peukalovammasta ja ottelu siirrettiin tammikuulle. Viisieräinen kamppailu päättyi Lawlerin voittoon hajaäänin. Se palkittiin myös edellisen Lawlerin kamppailun tapaan Illan kamppailu bonuksella.UFC 195 bonuses: Robbie Lawler, Carlos Condit win obvious 'Fight of Night' award mmajunkie.usatoday.com 3.1.2016 Viitattu 22.4.2021 

Lawler puolusti kolmannen kerran välisarjan mestaruuttaan 26. heinäkuuta 2016, jolloin hän kohtasi Tyron Woodleyn UFC 201 -tapahtumassa. Tällä kertaa Lawler hävisi kamppailun tyrmäyksellä ensimmäisessä erässä ja menetti mestaruutensa.UFC 201 results: Tyron Woodley blasts Robbie Lawler to win welterweight title with KO mmajunkie.com 31.7.2016 Viitattu 22.4.2021 

Mestaruuden jälkeen (2017–)
Lawler piti toipumisaikaa hävittyään mestaruuden heinäkuussa 2016. Hänet liitettiin jo marraskuussa 2016 ottelemaan Donald Cerronea vastaan ja uudelleen 8. heinäkuuta 2017, mutta molemmilla kerroilla kumpikin ottelija ilmoitti kärsivänsä loukkaantumisista. Kaksikko kohtasi lopulta UFC 214 -tapahtumassa 29. heinäkuuta 2017. Lawler voitti kamppailun tuomariäänin (29–28, 29–28, 29–28).UFC 214 results: Robbie Lawler outlasts Donald Cerrone in slugfest mmafighting.com 29.7.2017 Viitattu 22.4.2021  Joulukuussa 2017 Lawler kohtasi entisen kevytsarjan mestarin Rafael dos Anjosin UFC on Fox: Lawler vs. dos Anjos -tapahtumassa. Hän hävisi kamppailun tuomariäänin (45–50, 45–50, 45–50) ja kärsi ottelun aikana eturistisiteen repeämästä.UFC on FOX 26 results: Rafael dos Anjos brilliant in 5-round dismantling of Robbie Lawler mmajunkie.usatoday.com 16.12.2017 Viitattu 22.4.2021  Hän joutui vamman vuoksi jättämään vuoden 2018 kokonaan väliin.Ex-champ Robbie Lawler tore ACL in UFC on FOX 26 loss mmajunkie.usatoday.com 4.1.2018 Viitattu 22.4.2021 

Lawler kohtasi paluuottelussaan entisen Bellatorin ja ONE Championshipin välisarjan mestarin Ben Askrenin UFC 235 -tapahtumassa maaliskuussa 2019. Lawler oli ottelun alkuminuuteilla hallitsevampi osapuoli, mutta hävisi ottelun bulldogkuristuksella ensimmäisen erän puolessavälissä.UFC 235 results: Ben Askren survives vicious onslaught, earns controversial stoppage over Robbie Lawler mmajunkie.usatoday.com 2.3.2019 Viitattu 22.4.2021  Ottelun tulos aiheutti puheenaihetta, kun ottelun tuomari Herb Dean keskeytti ottelun oletettuaan Lawlerin menettäneen kuristuksen myötä tajunsa. Hänen käsi meni hetkeksi veltoksi, joka vaikutti että Lawler menetti tajunsa, mutta Lawler oli siitä huolimatta näyttänyt peukalomerkillä olevansa kunnossa. Hän nousi ylös tajuissaan, mutta siitä huolimatta Nevadan urheilukomission johtaja Bob Bennett tuki Herb Deanin päätöstä keskeyttää ottelu.NSAC director has no issue with controversial Askren-Lawler stoppage: 'It was a no-brainer' mmajunkie.usatoday.com 3.3.2019 Viitattu 22.4.2021  Lawlerin oli tarkoitus kohdata kesäkuussa uusintaottelussa Tyron Woodley, mutta ottelu peruuntui Woodleyn kärsittyä käsivammasta.Tyron Woodley Pulls Out Of UFC Minneapolis Headliner lowkickmma.com 17.5.2019 Viitattu 22.4.2021  Sitä vastoin hän kohtasi elokuussa entisen välisarjan tilapäismestarin Colby Covingtonin UFC on ESPN: Covington vs. Lawler -tapahtumassa. Lawler hävisi viisieräisen kamppailun tuomariäänin (44–50, 45–50, 45–50).UFC’s Colby Covington gets involved in pro-wrestling angle at GFW Impact mmafighting.com 17.8.2017 Viitattu 22.4.2021 

Lawler otteli elokuussa 2020 Neil Magnya vastaan, kun hän korvasi Magnyn alkuperäisen vastustajan Geoff Nealin, joka sairastui keuhkokuumeeseen kaksi viikkoa ennen ottelua.Neil Magny vs. Robbie Lawler booked for Aug. 29 UFC event after Geoff Neal suffers health scare mmajunkie.usatoday.com 9.8.2020 Viitattu 22.4.2021  Lawler hävisi kamppailun tuomariäänin (27–30, 27–30, 27–30).UFC Vegas 8 Results: Neil Magny Out-Grapples Robbie Lawler to Decision cagesidepress.com 29.8.2020 Viitattu 22.4.2021 

Syyskuussa 2021 Lawler kohtasi Nick Diazin, joka teki paluun vapaaottelun pariin yli kuuden vuoden tauon jälkeen. Ottelu käytiin UFC 266 -tapahtumassa, jonka oli alun perin määrä olla välisarjan ottelu. Diaz kuitenkin ilmoitti haluavansa ottelun käytävän keskisarjassa johon se myös siirrettiin. Lawler voitti kamppailun teknisellä tyrmäyksellä kolmannen erän alussa, kun Diaz ei enää halunnut jatkaa ottelemista.UFC 266 Results: Robbie Lawler Stops Returning Nick Diaz in High-Volume Affair cagesidepress.com 25.9.2021 Viitattu 29.9.2021 

Yksityiselämä
Lawler on naimisissa Marcia Suzanne Lawlerin kanssa (o.s Fritz) ja parilla on yksi poika.MARCIA LAWLER IS MMA FIGHTER ROBBIE LAWLER’S WIFE fabwags.com Viitattu 22.4.2021  Lawler pitää vapaa-ajalla muun muassa videopelien pelaamisesta, enimmäkseen Madden NFL -sarjaa. Hän kannattaa NFL:ssä New York Giantsia.YouTube kanava ViceSports: The Ruthless Mind of Robbie Lawler: Fightland Meets 3.12.2014 Viitattu 22.4.2021

Saavutukset
UFC
Välisarjan mestaruus (kerran, puolusti kahdesti)
Illan kamppailu (neljästi)
Illan tyrmäys (kerran, vs. Josh Koscheck)

Elite Xtreme Combat
Keskisarjan mestaruus (kerran, puolusti kahdesti)

ICON Sport
Keskisarjan mestaruus (kahdesti)

Superbrawl
Keskisarjan mestaruus (kerran)

Lähteet

Luokka:Yhdysvaltalaiset vapaaottelijat
Luokka:Vuonna 1982 syntyneet
Luokka:Elävät henkilöt